**ประกาศองค์การบริหารส่วนตำบลหนองผือเรื่อง  รับสมัครคัดเลือกกรณีมีเหตุพิเศษไม่ต้องสอบแข่งขันสำหรับหัวหน้าศูนย์พัฒนาเด็กเล็กและครูผู้ดูแลเด็ก             เพื่อบรรจุและแต่งตั้งเป็นพนักงานส่วนตำบล  ตำแหน่ง  ครูผู้ดูแลเด็ก**

                                                ..........................................……………………………

                                ด้วยองค์การบริหารส่วนตำบลหนองผือ  จะดำเนินการรับสมัครคัดเลือกกรณีมีเหตุพิเศษไม่ต้องสอบแข่งขันสำหรับหัวหน้าศูนย์พัฒนาเด็กเล็กและครูผู้ดูแลเด็ก  เพื่อบรรจุและแต่งตั้งเป็นพนักงานส่วนตำบล ตำแหน่ง  ครูผู้ดูแลเด็ก  ศูนย์พัฒนาเด็กเล็กในสังกัดองค์การบริหารส่วนตำบลหนองผือ  อำเภอท่าลี่  จังหวัดเลย

อาศัยอำนาจตามความในมาตรา ๒๓ วรรคท้าย และมาตรา ๑๕ แห่งพระราชบัญญัติระเบียบบริหารงานบุคคลส่วนท้องถิ่น พ.ศ.๒๕๔๒  ประกาศคณะกรรมการพนักงานเทศบาลจังหวัดเลย  เรื่อง  กำหนดหลักเกณฑ์การคัดเลือกกรณีมีเหตุพิเศษไม่ต้องสอบแข่งขันสำหรับหัวหน้าศูนย์พัฒนาเด็กเล็กและครูผู้ดูแลเด็กเพื่อบรรจุและแต่งตั้งเป็นพนักงานครูเทศบาล ลงวันที่  ๑๐  กุมภาพันธ์พ.ศ.๒๕๕๓ และหนังสือกรมส่งเสริมการปกครองท้องถิ่น ด่วนที่สุด ที่ มท ๐๘๙๓.๔/ว ๑๖๔๔ ลงวันที่ ๑๑ สิงหาคม ๒๕๕๔  ประกอบกับ  มติ  ก.อบต.จังหวัดเลย  ครั้งที่  ๙/๒๕๕๔  วันที่  ๒๕  สิงหาคม  ๒๕๕๔  และประกาศ  ก.อบต.จังหวัดเลย  เรื่อง  มาตรฐานเกี่ยวกับการบริหารงานบุคคลพนักงานครูและบุคลากรทางการศึกษาขององค์การบริหารส่วนตำบล  ลงวันที่  ๓๐  พฤษภาคม  ๒๕๔๙  จึงประกาศรับสมัครคัดเลือกกรณีมีเหตุพิเศษไม่ต้องสอบแข่งขันสำหรับหัวหน้าศูนย์พัฒนาเด็กเล็กและครูผู้ดูแลเด็ก เพื่อบรรจุและแต่งตั้งเป็นพนักงานส่วนตำบล ตำแหน่งครูผู้ดูแลเด็ก   ดังนี้

**๑. ตำแหน่งที่รับสมัครคัดเลือก  ๑.๑ ตำแหน่ง   ครูผู้ดูแลเด็ก**            จำนวน.....๓......อัตรา  (เอกสารหมายเลข  ๑)    **๒. คุณสมบัติของผู้มีสิทธิเข้ารับการคัดเลือก และคุณสมบัติเฉพาะตำแหน่ง**                **๒.๑  คุณสมบัติผู้มีสิทธิเข้ารับการคัดเลือกกรณีมีเหตุพิเศษไม่ต้องสอบแข่งขัน**

                              ๒.๑.๑  ดำรงตำแหน่งครูผู้ดูแลเด็ก และ/หรือหัวหน้าศูนย์พัฒนาเด็กเล็ก ซึ่งจัดจ้างโดยงบประมาณเงินอุดหนุนจากรัฐและจากเงินรายได้ของท้องถิ่นติดต่อกันมาแล้วไม่น้อยกว่า ๓ ปี นับถึงวันสุดท้ายของการรับสมัคร  ซึ่งปฏิบัติหน้าที่ในศูนย์พัฒนาเด็กเล็กหรือโรงเรียนและมีสัญญาจ้างในสังกัดองค์การบริหารส่วนตำบลหนองผือ  ที่ทำการเปิดรับสมัคร  และ

๒.๑.๒  เป็นผู้มีคุณสมบัติทั่วไปและไม่มีลักษณะต้องห้าม ตามประกาศคณะกรรมการพนักงานเทศบาลจังหวัดเลย เรื่อง หลักเกณฑ์และเงื่อนไขเกี่ยวกับการบริหารงานบุคคลของเทศบาล ตามข้อ  ๖  แห่งประกาศคณะกรรมการพนักงานเทศบาล  จังหวัดเลย  เรื่อง  หลักเกณฑ์และเงื่อนไขการบริหารงานบุคคลของเทศบาล  ลงวันที่  ๓  ธันวาคม  ๒๕๔๕  ดังต่อไปนี้

/๑) มีสัญชาติ…

-๒-

                                                ๑) มีสัญชาติไทย

                                                ๒) มีอายุไม่ต่ำกว่า สิบแปด ปีบริบูรณ์

                                                ๓) เป็นผู้เลื่อมใสในการปกครองระบอบประชาธิปไตยอันมีพระมหากษัตริย์ทรงเป็นประมุขตามรัฐธรรมนูญแห่งราชอาณาจักรไทยด้วยความบริสุทธิ์ใจ

                                                ๔) ไม่เป็นผู้ดำรงตำแหน่งข้าราชการการเมือง

๕) ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถ หรือ

จิตฟั่นเฟือนไม่สมประกอบ หรือเป็นโรคตามที่ ก.ท.ประกาศกำหนด ดังนี้

                                                                (ก) โรคเรื้อนในระยะติดต่อหรือระยะที่ปรากฏอาการเป็นที่รังเกียจแก่สังคม

                                                                (ข) วัณโรคในระยะอันตราย

                                                                (ค) โรคเท้าช้างในระยะที่ปรากฏอาการเป็นที่รังเกียจแก่สังคม

                                                                (ง) โรคติดยาเสพติดให้โทษ

                                                                (จ) โรคพิษสุราเรื้อรัง

                                                ๖)  ไม่เป็นผู้อยู่ในระหว่างถูกสั่งให้พักราชการหรือถูกสั่งให้ออกจากราชการไว้ก่อน ตามมาตรฐานทั่วไป หรือหลักเกณฑ์และวิธีการเกี่ยวกับการบริหารงานบุคคลของพนักงานเทศบาลตามกฎหมายว่าด้วยระเบียบบริหารงานบุคคลส่วนท้องถิ่น หรือตามกฎหมายอื่น

                                                ๗)  ไม่เป็นผู้บกพร่องในศีลธรรมอันดี จนเป็นที่รังเกียจของสังคม

๘)  ไม่เป็นกรรมการพรรคการเมือง หรือเจ้าหน้าที่ในพรรคการเมือง

๙)  ไม่เป็นบุคคลล้มละลาย

                                                ๑๐) ไม่เป็นผู้เคยต้องรับโทษจำคุกโดยพิพากษาถึงที่สุด ให้จำคุกเพราะกระทำความผิดทางอาญา เว้นแต่เป็นโทษสำหรับความผิดที่ได้กระทำโดยประมาท หรือความผิดลหุโทษ

                                                ๑๑) ไม่เป็นผู้เคยถูกลงโทษให้ออก ปลดออก หรือไล่ออกจาก รัฐวิสาหกิจ หรือหน่วยงานอื่นของรัฐ

                                                ๑๒) ไม่เป็นผู้เคยถูกลงโทษให้ออก หรือปลดออก เพราะกระทำผิดวินัยตามมาตรฐานทั่วไป หรือหลักเกณฑ์และวิธีการเกี่ยวกับการบริหารงานบุคคลของพนักงานเทศบาลตามกฎหมายว่าด้วยระเบียบบริหารงานบุคคลส่วนท้องถิ่น หรือตามกฎหมายอื่น

                                                ๑๓)  ไม่เป็นผู้เคยถูกลงโทษไล่ออก  เพราะกระทำผิดวินัยตามมาตรฐานทั่วไป หรือหลักเกณฑ์และวิธีการเกี่ยวกับการบริหารงานบุคคลของพนักงานเทศบาลตามกฎหมายว่าด้วยระเบียบบริหารงานบุคคลส่วนท้องถิ่น หรือตามกฎหมายอื่น

                                                ๑๔)  ไม่เป็นผู้เคยกระทำการทุจริตในการสอบเข้ารับราชการ และ                                ๒.๑.๔   ผ่านการประเมินผลการปฏิบัติงานตามเกณฑ์และแบบประเมินที่ ก.ท. กำหนด โดยคณะกรรมการที่องค์การบริหารส่วนตำบลหนองผือแต่งตั้ง  ไม่น้อยกว่าร้อยละ ๗๕ (คะแนนเต็ม ๓๐๐ คะแนน)

                                ๒.๑.๕  สำหรับพระภิกษุสงฆ์ สามเณร ไม่มีสิทธิสมัครเข้ารับการคัดเลือก

**/๒.๒ คุณสมบัติ**….

-๓-

**๒.๒ คุณสมบัติเฉพาะสำหรับตำแหน่งครูผู้ดูแลเด็ก**

๒.๒.๑  มีคุณวุฒิไม่ต่ำกว่าปริญญาตรีขึ้นไปทางการศึกษา  ทุกสาขาวิชาเอก  หรือทางอื่นที่  ก.ท.กำหนดเป็นคุณสมบัติเฉพาะสำหรับตำแหน่งนี้  และ

๒.๒.๒  ได้ปฏิบัติงานหรือเคยปฏิบัติงานเกี่ยวกับการทำงานดูแลพัฒนาเด็กปฐมวัยของท้องถิ่นติดต่อกันมาแล้วไม่น้อยกว่า  ๓  ปี  โดยมีหนังสือรับรองการปฏิบัติงานจากนายจ้างหรือหน่วยงานซึ่งระบุถึงลักษณะงานและระยะเวลาที่ได้ปฏิบัติงาน และ                         ๒.๒.๓  มีใบอนุญาตประกอบวิชาชีพครู กรณีหัวหน้าศูนย์พัฒนาเด็กเล็ก ครูผู้ดูแลเด็ก ผู้ดูแลเด็ก ที่ได้รับการจ้างก่อนการประกาศใช้มาตรฐานกำหนดตำแหน่งดังกล่าว  ให้ใช้ใบแทนใบอนุญาตประกอบวิชาชีพครู หนังสือรับรองสิทธิ  ใบอนุญาตปฏิบัติการสอน  และหนังสืออนุญาตปฏิบัติการสอน ที่คุรุสภาออกให้ได้

**๓.  เงินเดือนที่ได้รับ**

๓.๑ คุณวุฒิปริญญาตรีทางการศึกษา   หลักสูตร ๔ ปี  กำหนดอัตราเงินเดือน ๘,๓๔๐ บาท  และ ค่าครองชีพ ๑,๕๐๐ บาท

๓.๒ คุณวุฒิปริญญาตรีทางการศึกษา   หลักสูตร ๕ ปี   กำหนดอัตราเงินเดือน ๙,๑๔๐ บาท  และค่าครองชีพ ๑,๕๐๐ บาท

**๔. วัน เวลา และสถานที่รับสมัคร**

**๔.๑ กำหนดการรับสมัครคัดเลือก** **ตั้งแต่วันที่  ๑๗  พฤศจิกายน  ๒๕๕๔  ถึง  วันที่  ๒๔  พฤศจิกายน  ๒๕๕๔  ในวันและเวลาราชการ**  ผู้ประสงค์จะสมัครเข้ารับการคัดเลือก  ให้ติดต่อขอรับใบสมัครและสมัครด้วยตนเองได้ที่สำนักปลัด  สำนักงานองค์การบริหารส่วนตำบลหนองผือ  อำเภอท่าลี่  จังหวัดเลย

**๔.๒ วิธีการยื่นใบสมัคร**

**๔.๒.๑  สมัครด้วยตนเอง**  ผู้สมัครต้องกรอกใบสมัครและและบัตรประจำตัวคัดเลือกด้วยลายมือของตนเอง  เท่านั้น  โดยกรอกรายละเอียดในใบสมัครให้ถูกต้องครบถ้วน  พร้อมรูปถ่ายหน้าตรงไม่สวมหมวก  และไม่สวมแว่นตาดำ  ขนาด  ๑  นิ้ว  ถ่ายครั้งเดียวกันไม่เกิน  ๑  เดือน  (นับถึงวันสมัคร)  จำนวน  ๓  รูป  โดยให้ผู้สมัครติดรูปถ่ายในใบสมัครจำนวน  ๑  รูป  ติดรูปถ่ายในบัตรประจำตัวคัดเลือก  จำนวน ๒  รูป  และให้ยื่นเอกสารพร้อมสำเนาเอกสารหลักฐานที่ได้รับรองความถูกต้องอย่างละ  ๑  ชุด  ในวันสมัคร  ดังนี้

                                (๑)  สำเนาภาพถ่ายปริญญาบัตร หรือหนังสือรับรองคุณวุฒิที่สถานศึกษาออกให้  และระเบียนแสดงผลการเรียนที่ระบุวิชาเอกหรือสาขาวิชา และรายละเอียดจำนวนหน่วยกิตวิชาที่ศึกษา  ที่แสดงให้เห็นว่าเป็นผู้มีวุฒิการศึกษาตรงตามคุณสมบัติเฉพาะตำแหน่งที่สมัคร  จำนวน  ๑  ฉบับ พร้อมฉบับจริง กรณีที่หลักฐานทางการศึกษาดังกล่าวเป็นภาษาต่างประเทศ ให้แนบฉบับที่แปลเป็นภาษาไทยด้วย

                                ทั้งนี้ ผู้ที่จะถือว่าสำเร็จการศึกษาตามหลักสูตรของสถานศึกษาใดนั้น จะต้องดำเนินการตามกฎหมาย กฎ หรือระเบียบเกี่ยวกับการศึกษาตามหลักสูตรของสถานศึกษานั้น ๆ เป็นเกณฑ์ โดยจะต้องสำเร็จการศึกษาและได้รับอนุมัติจากผู้มีอำนาจอนุมัติ  ภายในวันที่ปิดรับสมัคร 

                                (๒) สำเนาทะเบียนบ้าน    จำนวน   ๑  ชุด

/(๓) สำเนาบัตร…

-๔-

                                (๓) สำเนาบัตรประจำตัวประชาชน  หรือบัตรประจำตัวเจ้าหน้าที่ของรัฐ  จำนวน  ๑ ฉบับ

                                (๔) ใบรับรองแพทย์ปริญญาที่แสดงว่าไม่เป็นโรคต้องห้ามเบื้องต้นตามประกาศคณะกรรมการพนักงานเทศบาลจังหวัดขอนแก่น  ซึ่งออกให้ไม่เกิน  ๑  เดือน  นับแต่วันที่ตรวจร่างกาย  ฉบับจริง จำนวน  ๑  ฉบับ

                                (๕) สำเนาใบอนุญาตประกอบวิชาชีพครู  กรณีหัวหน้าศูนย์พัฒนาเด็กเล็ก ครูผู้ดูแลเด็ก ผู้ดูแลเด็ก  ที่ได้รับการจ้างก่อนการประกาศใช้มาตรฐานกำหนดตำแหน่งดังกล่าว  ให้ใช้ใบแทนใบอนุญาตประกอบวิชาชีพครู  หนังสือรับรองสิทธิ  ใบอนุญาตปฏิบัติการสอน  และหนังสืออนุญาตปฏิบัติการสอน  ที่คุรุสภาออกให้ได้  จำนวน  ๑  ชุด

                                (๖)  สำเนาภาพถ่ายหลักฐานอื่นๆ  เช่น  ทะเบียนสมรส  ใบเปลี่ยนชื่อตัว  ชื่อสกุล (ถ้ามี)  จำนวน  ๑  ฉบับ

                                (๗) สำเนาคำสั่งจ้างพนักงานจ้าง จำนวน  ๑  ชุด

(๘) สำเนาสัญญาจ้าง  จำนวน  ๑  ชุด

                                (๙) หนังสือรับรองประวัติการปฏิบัติงาน **ตามเอกสารหมายเลข  ๒**

                                (๑๐) แบบสรุปผลการปฏิบัติงาน จำนวน ๔ ชุด **ตามเอกสารหมายเลข  ๓**

                                (๑๑) แบบสรุปประกอบการประเมินความเหมาะสมกับตำแหน่ง**ตามเอกสารหมายเลข  ๔**

                                (๑๒)  สำเนาเอกสารทุกชนิดให้ถ่ายเอกสารโดยใช้กระดาษขนาด  เอ ๔   เท่านั้น

                                ทั้งนี้  ในสำเนาหลักฐานทุกฉบับ  ให้เขียนคำว่า “สำเนาถูกต้อง” โดยลงชื่อและวันที่กำกับไว้ทุกหน้าของสำเนาเอกสารด้วย

**๔.๒.๒ เงื่อนไขการรับสมัคร**

                                                สำหรับการสมัครคัดเลือกครั้งนี้  ให้ผู้สมัครคัดเลือกต้องรับผิดชอบในการตรวจสอบ และรับรองตนเองว่าเป็นผู้มีคุณสมบัติทั่วไป  และมีคุณสมบัติเฉพาะสำหรับตำแหน่งตรงตามประกาศรับสมัครคัดเลือกจริงและจะต้องกรอกรายละเอียดต่าง  ๆ  ในใบสมัครคัดเลือกพร้อมทั้งยื่นหลักฐานและเอกสารในการสมัครให้ถูกต้องครบถ้วน และหากภายหลังปรากฏว่าผู้สมัครคัดเลือกรายใดมีคุณสมบัติดังกล่าวไม่ครบถ้วนหรือไม่ถูกต้อง  องค์การบริหารส่วนตำบลหนองผือจะถือว่าเป็นผู้ขาดคุณสมบัติในการสมัครคัดเลือกและไม่มีสิทธิได้รับการบรรจุและแต่งตั้งให้ดำรงตำแหน่งที่ผ่านการคัดเลือก

**๕. การประกาศรายชื่อผู้มีสิทธิเข้ารับการคัดเลือก**๕.๑ คณะกรรมการประเมินผลการปฏิบัติงานที่นายกองค์การบริหารส่วนตำบลหนองผือ  จะดำเนินการประเมินผลการปฏิบัติงานจากแบบสรุปผลการปฏิบัติงานของผู้สมัครและสัมภาษณ์ประกอบการประเมิน  **ในวันที่  ๒๕  พฤศจิกายน  ๒๕๕๔  ณ  ที่ทำการองค์การบริหารส่วนตำบลหนองผือ  อำเภอท่าลี่  จังหวัดเลย**๕.๒  ผู้ที่ผ่านการประเมินผลการปฏิบัติงานตามข้อ  ๕.๑  ไม่น้อยกว่าร้อยละ  ๗๕  (คะแนนเต็ม  ๓๐๐ คะแนน)  จะได้รับการประกาศรายชื่อมีสิทธิเข้ารับการคัดเลือก  หมายเลขประจำตัวผู้สมัคร  และคะแนนการประเมินผลการปฏิบัติงาน  **ในวันที่  ๒๘  พฤศจิกายน  ๒๕๕๔  ณ  ที่ทำการองค์การบริหารส่วนตำบลหนองผือ  อำเภอ/**ท่าลี่…**-๕- ท่าลี่  จังหวัดเลย ๖. หลักเกณฑ์และวิธีการคัดเลือก**เกณฑ์ในการคัดเลือกจะพิจารณาว่า  ผู้เข้ารับการคัดเลือกแต่ละคน มีความรู้ความสามารถ  ทักษะ   และประสบการณ์การปฏิบัติงานในตำแหน่งที่จะเข้ารับการคัดเลือก ตลอดจนมีพฤติกรรม คุณลักษณะต่าง ๆ โดยผู้เข้ารับการคัดเลือกนำเสนอและตอบข้อซักถามของคณะกรรมการคัดเลือก ซึ่งกำหนดเกณฑ์การให้คะแนน  ดังนี้**๖.๑ การทดสอบความรู้ ความสามารถในตำแหน่ง  โดยวิธีการสอบสัมภาษณ์  คะแนนเต็ม ๑๐๐ คะแนน**

๖.๑.๑ การเตรียมแผนการจัดประสบการณ์การเรียนรู้ (๒๐ คะแนน)

๖.๑.๒ การดำเนินการจัดประสบการณ์การเรียนรู้(ปฏิบัติจริง) (๔๐ คะแนน)

                                ๖.๑.๓ การวัดและประเมินผล (๒๐ คะแนน)

                                ๖.๑.๔ คุณลักษณะของครู (๑๐ คะแนน)

                                ๖.๑.๕ ความรู้ของครูเกี่ยวกับพระราชบัญญัติ/มาตรฐาน/การประเมินคุณภาพสถานศึกษารับปฐมวัย (๑๐ คะแนน)

**๖.๒  การประเมินความเหมาะสมกับตำแหน่ง  จำนวน  ๑๐๐  คะแนน**

                                พิจารณาจากใบสมัครคัดเลือก  แบบสรุปการประเมินความเหมาะสมกับตำแหน่ง  และการสัมภาษณ์  ตามแบบที่  ก.ท.  กำหนด

**๗.  การประกาศวัน เวลา สถานที่คัดเลือก และระเบียบเกี่ยวกับการคัดเลือก**

               คณะกรรมการคัดเลือกฯ จะดำเนินการคัดเลือก **ในวันที่  ๗  ธันวาคม  ๒๕๕๔** ณ  สถานที่ที่คณะกรรมการคัดเลือกกำหนด  โดยจะประกาศวัน  เวลา  สถานที่คัดเลือก  และระเบียบเกี่ยวกับการคัดเลือก  ให้ทราบก่อนวันคัดเลือกไม่น้อยกว่า  ๕  วันทำการ **๘.  เกณฑ์การตัดสิน**ผู้ผ่านการคัดเลือก จะต้องเป็นผู้ที่ได้คะแนนในการประเมิน ดังนี้๘.๑ ได้คะแนนทดสอบความรู้ความสามารถในตำแหน่ง ไม่น้อยกว่าร้อยละ ๗๐ ๘.๒ ได้คะแนนการประเมินความเหมาะสมกับตำแหน่ง ไม่น้อยกว่าร้อยละ ๘๐**๙. การประกาศผลการคัดเลือก**

                องค์การบริหารส่วนตำบลหนองผือ  จะประกาศผลการคัดเลือก  **ในวันที่  ๘  ธันวาคม  ๒๕๕๔** โดยเรียงลำดับที่จากผู้ได้รับคะแนนสูงสุดลงมาตามลำดับ  ในกรณีที่มีผู้ได้คะแนนรวมเท่ากัน ให้ผู้ที่ได้คะแนนการทดสอบความรู้ความสามารถในตำแหน่งมากกว่า เป็นผู้ที่ได้อยู่ในลำดับที่สูงกว่า หากได้คะแนนการทดสอบความรู้ความสามารถในตำแหน่งเท่ากัน  ให้ผู้ที่ได้คะแนนการประเมินความเหมาะสมกับตำแหน่งมากกว่า  เป็นผู้ที่ได้อยู่ในลำดับที่สูงกว่า  หากได้คะแนนการประเมินความเหมาะสมกับตำแหน่งเท่ากัน ให้ผู้ที่ได้คะแนนในการประเมินผลการปฏิบัติงาน มากกว่า เป็นผู้ที่ได้อยู่ในลำดับที่สูงกว่า  หากได้คะแนนในการประเมินผลการปฏิบัติงานเท่ากัน ให้ผู้ที่ได้รับเลขประจำตัวสมัครเข้ารับการคัดเลือกก่อน เป็นผู้ที่ได้อยู่ในลำดับที่สูงกว่า

/๑๐. การขึ้น…

-๖-

**๑๐. การขึ้นบัญชีผู้ผ่านการคัดเลือก**

                ๑๐.๑ องค์การบริหารส่วนตำบลหนองผือ  จะขึ้นบัญชีผู้ผ่านการคัดเลือกไว้มีกำหนด  ๒  ปี  นับแต่วันประกาศรายชื่อผู้ผ่านการคัดเลือก  แต่ถ้ามีการคัดเลือกอย่างเดียวกันนั้นอีก  และได้ขึ้นบัญชีผู้คัดเลือกได้ใหม่แล้ว  บัญชีผู้คัดเลือกได้ครั้งก่อนเป็นอันยกเลิก เว้นแต่ได้มีการเรียกรายงานตัวเพื่อบรรจุแต่งตั้งภายในกำหนด  ๒  ปี

ตามระยะเวลาที่กำหนดไว้  และต่อมาบัญชีได้ครบระยะเวลาที่ระบุ  หรือก่อนมีการประกาศขึ้นบัญชีผู้คัดเลือกได้ใหม่  ให้ถือว่าผู้นั้นยังมีสิทธิได้รับการบรรจุแต่งตั้ง  แต่ทั้งนี้ผู้นั้นจะต้องไปรายงานตัวต่อองค์การบริหารส่วนตำบลหนองผือ  ที่จะบรรจุแต่งตั้งไม่เกิน  ๓๐  วัน  นับแต่วันถัดจากวันที่บัญชีผู้คัดเลือกได้นั้นมีอายุครบตามที่ประกาศ  หรือวันที่ประกาศขึ้นบัญชีผู้คัดเลือกได้ใหม่  แล้วแต่กรณี

                ๑๐.๒ ผู้ผ่านการคัดเลือกจะถูกยกเลิกการขึ้นบัญชี เมื่อมีกรณีใดกรณีหนึ่ง ดังนี้